CELEX: 52020PC0431
Language: et
Date: 2020-08-25
Title: Ettepanek: NÕUKOGU MÄÄRUS, millega muudetakse 16. detsembri 2019. aasta määrust (EL) 2019/2236, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2020. aastaks

EUROOPA KOMISJON
            Brüssel,25.8.2020
            COM(2020) 431 final
            2020/0203(NLE)
            Ettepanek:
            NÕUKOGU MÄÄRUS,
            millega muudetakse 16. detsembri 2019. aasta määrust (EL) 2019/2236, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2020. aastaks 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu määrust (EL) 2019/2236, millega määratakse kindlaks teatavate Vahemere ja Musta mere kalavarude ja kalavarurühmade püügi võimalused 2020. aastaks,
                  1
                tuleb muuta, et võtta arvesse muudatusi ja parandusi Hispaania lähtetasemes seoses püügikoormusega. 
            
            
               •Kooskõla poliitikavaldkonnas praegu kehtivate õigusnormidega
            
            
               Esitatud meetmed on kavandatud vastavalt ühise kalanduspoliitika eesmärkidele ja eeskirjadele ning need on kooskõlas liidu kestliku arengu poliitikaga. 
            
            
               •Kooskõla muude liidu tegevuspõhimõtetega
            
            
               Kavandatud meetmed on kooskõlas liidu muude tegevuspõhimõtetega, eriti keskkonnapoliitikaga. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käesoleva ettepaneku õiguslik alus on Euroopa Liidu toimimise lepingu artikli 43 lõige 3. 
            
            
               Liidu kohustused vee-elusressursside säästvaks kasutamiseks tulenevad Euroopa Parlamendi ja nõukogu määruse (EL) nr 1380/2013
                  2
                artiklis 2 sätestatud kohustustest. 
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse liidu ainupädevusse kuuluvas valdkonnas, millele on osutatud aluslepingu artikli 3 lõike 1 punktis d. Subsidiaarsuse põhimõtet seetõttu ei kohaldata. 
            
            
               •Proportsionaalsus
            
            
               Ettepanek on proportsionaalsuse põhimõttega kooskõlas järgmisel põhjusel: ühine kalanduspoliitika on ühine poliitika. Vastavalt aluslepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta. 
            
            
               •Õigusakti valik
            
            
               Kavandatav õigusakt: määrus.  
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
         
         
            
               •Praegu kehtivate õigusaktide järelhindamine või toimivuse kontroll
            
            
               Ei kohaldata. 
            
            
               •Konsulteerimine sidusrühmadega
            
            
               Ei kohaldata.
            
            
               •Eksperdiarvamuste kogumine ja kasutamine
            
            
               Ei kohaldata.
            
            
               •Mõju hindamine
            
            
               Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3. 
            
            
               •Õigusnormide toimivus ja lihtsustamine
            
            
               Ei kohaldata. 
            
            
               •Põhiõigused
            
            
               Ei kohaldata. 
            
            
               4.MÕJU EELARVELE
            
            
               Kavandatud meetmed ei mõjuta eelarvet. 
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               Ei kohaldata. 
            
            
               •Selgitavad dokumendid (direktiivide puhul)
            
            
               Ei kohaldata. 
            
            
               •Ettepaneku sätete üksikasjalik selgitus
            
         
         
            
               Käesoleva ettepaneku eesmärk on muuta nõukogu määrust (EL) 2019/2236 järgmiselt.
            
            
               Vahemere lääneosa mitmeaastane majandamiskava
                  3
                hõlmab põhjatraalimist Hispaanias, Prantsusmaal ja Itaalias ning see jõustus 27. juunil 2019. Mitmeaastases kavas nähakse eelkõige ette püügikoormuse reguleerimise kord koos püügikoormuse järkjärgulise vähendamisega, mis arvutatakse liikmesriikide poolt mitmeaastases kavas sätestatud kriteeriumide alusel kindlaks määratud lähtetaseme põhjal. Mitmeaastase kavaga ette nähtud püügikoormuse vähendamine 2020. aastaks, esimesel rakendamise aastal, määrati kindlaks nõukogu määrusega (EL) 2019/2236. 
            
            
               Seoses püügikoormuse vähendamise arvutamisega teavitas Hispaania 2020. aasta mai lõpus komisjoni veast tema püügikoormusandmetes, mis mõjutab püügikoormuse vähendamiseks kasutatud lähtetaset, mitte lähtetaseme suuruse mõttes, vaid seda, kuidas see Hispaania püügikoormuse rühmade vahel jaotub. Lähtetaseme hindamise käigus avastas Hispaania vea tehnilises arvutuses, et eristada püügipäevad rannapüügi ja süvamerepüügi vahel (st punakas aristiid, mis on mitmeaastase kava peamisi sihtliike) püügireiside puhul, mis kestavad üle ühe päeva. See arvutuse muudatus ei mõjuta Hispaania püügipäevade koguarvu püügikoormuse seisukohast ning puudutab vaid väikest osa kõigist püügireisidest ja laevadest. Siiski mõjutab see märkimisväärselt püügipäevade jaotust mõlema püügiliigi vahel Hispaania ja tema püügilaevade seisukohast. 
            
            
               Muudatus ei mõjuta teisi mitmeaastast kava rakendavaid liikmesriike.
            
            
               Selleks et vältida lahknevusi Hispaania püügikoormuse aruandluse ja eespool nimetatud nõukogu määrusega 2020. aastaks vastu võetud püügikoormuse vahel, tuleb 2020. aasta kalapüügivõimaluste määrust andmete parandamiseks vastavalt muuta. 
            
            
               2020/0203 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse 16. detsembri 2019. aasta määrust (EL) 2019/2236, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2020. aastaks 
               
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määrusega (EL) 2019/2236
                  4
                määratakse kindlaks Vahemere ja Musta mere kalavarude ja kalavarurühmade püügi võimalused 2020. aastaks.
            
            
               (2)Vahemere lääneosa põhjalähedaste kalavarude püügi mitmeaastane kava kehtestati Euroopa Parlamendi ja nõukogu määrusega (EL) 2019/1022
                  5
               . Vastavalt kõnealuse määruse artikli 4 lõikele 1 tuleks kõnealuse määruse artiklis 1 loetletud varude püügivõimalused kehtestada nii, et kalastussuremus saavutataks maksimaalse jätkusuutliku saagikuse (MSY) juures võimaluse korral järk-järgult 2020. aastaks, ent hiljemalt 1. jaanuariks 2025. Kalapüügivõimalused tuleks esitada maksimaalse lubatud püügikoormusena ja kindlaks määrata vastavalt nimetatud määruse artiklis 7 sätestatud püügikoormuse reguleerimise korrale. Iga liikmesriik oleks pidanud arvutama iga püügikoormuse rühma või geograafilise alapiirkonna lähtetaseme keskmise püügikoormusena, mis on väljendatud püügipäevade arvuna ajavahemikul 1. jaanuarist 2015 kuni 31. detsembrini 2017, ning võtma arvesse üksnes sellel ajavahemikul aktiivseid laevu. Seega tuleks 2020. aastaks vähendada maksimaalset lubatud püügikoormust 10 % võrreldes kõnealuse määruse artikli 7 lõike 4 kohaselt arvutatud lähtetasemega. Liikmesriigid on esitanud oma püügikoormuse lähteandmed laevastikuosade ja püügipäevade kaupa.
            
            
               (3)Püügikoormuse vähendamise lähtetaseme hindamise käigus avastas Hispaania vea tehnilises arvutuses, et eristada püügipäevad rannapüügi ja süvamerepüügi vahel (st punakas aristiid, mis on määruse (EL) 2019/1022 peamisi sihtliike) püügireiside puhul, mis kestavad üle ühe päeva. 
            
            
               (4)Sellest tulenevalt on vaja muuta Hispaania lähtetaseme arvutust seoses maksimaalse lubatud püügikoormusega püügipäevades. See arvutuse muudatus ei mõjuta Hispaania püügipäevade koguarvu ega mõjuta teisi mitmeaastast majandamiskava rakendavaid liikmesriike. See muudatus on siiski vajalik, et vältida lahknevusi Hispaania püügikoormuse aruandluse ja määruses (EL) 2019/2236 sätestatud püügikoormuse suuruse vahel.
            
            
               (5)Määrust (EL) 2019/2236 tuleks seepärast vastavalt muuta.
            
            
               (6)Selleks et vältida püügitegevuse katkemist ja tagada liidu kaluritele elatusvahendid, tuleks käesolevat määrust kohaldada alates 1. jaanuarist 2020. Olukorra kiireloomulisuse tõttu peaks käesolev määrus jõustuma kohe pärast selle avaldamist, 
                  
            
            
               ON VASTU VÕTNUD KÄESOLEVA MÄÄRUSE:
            
         
         
            
               Artikkel 1 
                  Määruse (EL) 2019/2236 muutmine 
            
            
               Nõukogu määruse (EL) 2019/2236 I lisa osas „Maksimaalne lubatud püügikoormus püügipäevades“ asendatakse tabel a järgmisega:
            
            
               „Alboráni meri, Baleaari saared, Põhja-Hispaania ja Lioni laht (geograafilised alapiirkonnad 1, 2, 5, 6, 7)
            
            
                     
                        Kalavarude rühm
                     
                  
                  
                     
                        Laevade kogupikkus
                     
                  
                  
                     
                        Hispaania
                     
                  
                  
                     
                        Prantsusmaa
                     
                  
                  
                     
                        Itaalia
                     
                  
                  
                     
                        Püügikoormuse rühma kood
                     
                  
               
                     
                        Harilik meripoisur geograafilistes alapiirkondades 1, 5, 6 ja 7; euroopa merluus geograafilistes alapiirkondades 1, 5, 6, 7; roosa süvahännak geograafilistes alapiirkondades 1, 5 ja 6; norra salehomaar geograafilistes alapiirkondades 5 ja 6.
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m ja < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m ja < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Punakas aristiid geograafilistes alapiirkondades 1, 5, 6 ja 7.
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m ja < 18 m
                     
                  
                  
                     
                        1 139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m ja < 24 m
                     
                  
                  
                     
                        11 535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               “
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2020.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 16. detsembri 2019. aasta määrus (EL) 2019/2236, millega määratakse kindlaks teatavate Vahemere ja Musta mere kalavarude ja kalavarurühmade püügi võimalused 2020. aastaks. Vt 
                  https://eur-lex.europa.eu/legal-content/EN/TXT/PDF/?uri=CELEX:32019R2236&from=en
                   
               
               
                  
                     (2)
                  
                        Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning millega tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
               
               
                  
                     (3)
                  
                        Euroopa Parlamendi ja nõukogu 20. juuni 2019. aasta määrus (EL) 2019/1022, millega kehtestatakse Vahemere lääneosa põhjalähedaste kalavarude püügi mitmeaastane kava ja muudetakse määrust (EL) nr 508/2014, vt 
                  http://data.europa.eu/eli/reg/2019/1022/oj
                  .
               
               
                  
                     (4)
                  
                        NÕUKOGU 16. detsembri 2019. aasta MÄÄRUS (EL) 2019/2236, millega määratakse kindlaks teatavate Vahemere ja Musta mere kalavarude ja kalavarurühmade püügi võimalused 2020. aastaks (ELT L 336, 30.12.2019, lk 14).
               
               
                  
                     (5)
                  
                        Euroopa Parlamendi ja nõukogu 20. juuni 2019. aasta määrus (EL) 2019/1022, millega kehtestatakse Vahemere lääneosa põhjalähedaste kalavarude püügi mitmeaastane kava ja muudetakse määrust (EL) nr 508/2014 (ELT L 172, 26.6.2019, lk 1).